Søndag eftermiddag blev der iværksat en redningsaktion for at finde en dreng, der var sejlet ud i en lille gummibåd.

Søndag var der både helikopter og op til flere redningsbåde i aktion for finde en dreng, der var sejlet alene ud på havet. Det var Skagen Redningsstation, der stod for eftersøgningen, der gik i gang kl 15 søndag eftermiddag. - Vi fik hurtigt at vide at han muligvis var sejlet imod Marstrand i Sverige, skriver Skagen Redningsstation på sin facebookside. Flere redningsbåde blev sat i sving, hvor både fra Læsø og Sverige var i gang. - Efter noget tid fik forældrene telefonkontakt til drengen, og ved at pejle det, fandt man frem til en position lidt sydøst for Hirsholmene, skriver Skagen Redningsstation. Her efter gik det stærkt og to redningshelikoptere fandt hurtigt drengen i den lille gummibåd. - Vi fik kontakt med ham og fulgte ham ind til Frederikshavn, hvor han kom med os i vores båd, op til hans forældre i Skagen. De var meget glade for at se ham igen, skriver Skagen Redningsstation.